áfa (22) bérlakások (81) CSOK (39) design (100) energiahatékonyság (170) építészet (108) építőanyag (19) építőipar (168) esemény (69) EU (85) felújítás (2) fenntarthatóság (17) fiatalok (3) források (99) könyv (1) korszerűsítés (33) közösségi együttélés (3) külföld (25) kutatás (33) lakásáak (1) lakásállomány (9) lakásárak (31) lakásépítés (303) lakásfelújítás (179) lakásfenntartás (13) lakáshitel (37) lakáspiac (141) lakáspolitika (77) lakásprogram (19) lakástám (1) lakástámogatás (179) lakásvásárlás (1) lakhatás (6) okos (1) önkormányzat (13) otthonteremtés (21) pályázat (166) program (14) statisztika (59) szabályozás (71) szakemberképzés (22) szociális (20) támogatások (1) technológia (11) tervezés (69) TLE (18) trendek (34) videó (10)
2018. január 22., hétfő 10:57
Az épületeink energiagazdálkodásában és építési minőségében tartós javulás a problématerületek átfogó ismeretével és javításával érhető el. És időnként az időjárási térképek mellett vessünk egy pillantást az aktuális energetikai infotérképekre is - írja Kurucz Regina épületenergetikai szakértő.
Reggelente rápillantunk az aktuális időjárási térképre, átfutjuk a gyorshíreket, majd rápillantunk az óránkra és sietve elkezdjük a napot. Néha jó lenne egy reggeli szakmai gyorsjelentés is. Ezért készültek ezek az infotérképek, hogy képben legyünk a tanúsított lakó- és szállásjellegű épületek átlagos energetikai minőségével kapcsolatban.
Aki energetikai tanúsítással foglalkozik, az kezdheti a napot egy helyszíni szemlével, amin felmér néhány új és régi ingatlant, összesített energetikai jellemzőt számol, majd a számításokat az e-tanúsítás rendszerébe feltöltve kap egy hiteles energetikai tanúsítványt.
Amikor azt átadja a megbízónak – főleg ingatlan-adásvétel esetén – gyakran hangzik el a kérdés: mégis, kinek jó ez? Az eladónak már mindegy, és sokszor a vevőnek sem meghatározó szempont (egyelőre) a választásban a lakás vagy ház energetikai osztálya. Ilyenkor a tanúsító egy félmosoly keretében elmondhatja, hogy jó lesz ez, mert az adatbázist feltöltve egyszer majd lesz egy átfogó képünk arról, hogy milyen is a magyar ingatlanállomány, és hol, hogyan érdemes azt fejleszteni.
Az https://www.e-epites.hu/e-tanusitas oldalon öt évre visszamenőleg van lehetőség a feltöltött tanúsítványok statisztikai lekérdezésére. Úgy gondolom, szakértő tanúsítóként érdemes néha rátekintenünk a nagy képre, mielőtt elvesznénk a részletekben. Így választ kaphatunk néhány alapvető kérdésre. Az eredmények több mint 858 ezer lakó- és szállásjellegű ingatlan energetikai besorolás szerinti adatai alapján készültek. Az infotérképekkel arra kerestük a választ: milyen a feltöltött tanúsítványok országos és megyék szerinti átlaga, az évek során ez hogyan változott, hány HET-tanúsítvány jut 100 lakosra, és miért fontos az átfogó szemlélet? Ezen kívül bemutatjuk a statisztikai lekérdezés lehetőségét.
A szerző, Kurucz Regina okl. építészmérnök, épületenergetikai szakértő, a HuGBC tagja.
Forrás: hugbc.hu
Utoljára frissítve:	2018. január 22., hétfő 11:13
Megjelent:	315 alkalommal
Tovább a kategóriában: « III. Országos Építőipari Szakember Találkozó	„Ablak – fény és élet” építész pályázat	»